open-index/open-wikipedia-markdown huggingface dataset:
எம். பி. சிவம்

**எம். பி. சிவம்** ஒரு இந்திய நாடக, திரைப்படக் கலைஞர் ஆவார். நாடக ஆசிரியராகவும், பாடலாசிரியராகவும், இசை ஆசிரியராகவும் தமிழ் நாடக, திரை உலகில் பணியாற்றியவர்.

இவரது முழுப்பெயர் மதிலகத்துவீடு பரமசிவம். கேரள மாநிலம் பாலக்காடு அருகில் *கிழக்கு யாக்கரை* என்பது இவரின் சொந்த ஊராகும்.

தாய்மொழி மலையாளம் என்றாலும் தமிழிலும் புலமை பெற்றவர். இசை ஞானமும் உள்ளவர். யதார்த்தம் பொன்னுசாமி பிள்ளையின் மதுரை பால கான சபாவில் ஆர்மோனியக் கலைஞராகப் பணியாற்றினார். அத்துடன் நாடக ஆசிரியராகவும், பாடல்கள் இயற்றுபவராகவும் திறமை பெற்றிருந்தார். நாடக நடிகர்களுக்கு இவரே பாட்டு சொல்லிக் கொடுப்பார்.

இசையமைப்பாளர் கே. வி. மகாதேவனின் உதவியாளராகப் பணியாற்றிய புகழேந்தியின் மைத்துனர் இவருக்குச் சகோதரர். புகழேந்திக்கு முறையாக இசை கற்பித்ததோடு அவரை மகாதேவனிடம் அறிமுகப்படுத்தினார்.

1953 ஆம் ஆண்டு வெளியான மதன மோகினி என்ற படத்துக்கு பாடல்கள் எழுதினார். அந்தப் படத்தில் கே. வி. மகாதேவன் மூன்று பாடல்கள் பாடியிருந்தார். அவற்றுள் *கண்ணோடு கண்ணாய் ரகசியம் பேசி* என்ற பாடல் மிகப் பிரபலமானது.

மகதல நாட்டு மேரி என்ற படத்திலும் இவர் ஐந்து பாடல்கள் எழுதினார். எஸ். ஜானகி தமிழில் பாடிய முதல் பாடல் *கண்ணுக்கு நேரே மின்னிடும் தாரை* என்ற பாடலும் பிரபலமானது. இப்பாடலை எஸ். ஜானகியோடு பி. பி. ஸ்ரீநிவாசும் இணைந்து பாடியிருந்தார்.

1954 ஆம் ஆண்டு வெளியான நல்லகாலம் திரைப்படத்துக்கு புரட்சிதாசன், வி. எஸ். ஜெகநாதன் ஆகியவர்களோடு இணைந்து வசனமும் எழுதினர்.

## பாடல்கள் எழுதிய சில திரைப்படங்கள்

*குமாரி (1952)
*மதன மோகினி (1953)
*நல்லகாலம் (1954)
*நல்ல வீடு (1956)
*அலாவுதீனும் அற்புத விளக்கும் (1957)
*மகதலநாட்டு மேரி (1957)

## பக்திப் பாடல்கள்
தமிழ்த் திரையுலகில் வாய்ப்புகள் குறைந்ததால் எம். பி. சிவம் கேரளத்துக்குத் திரும்பிச் சென்று விட்டார். பின்னர் பக்திப் பாடல்கள் எழுதி வந்தார்.

டி. எம். சௌந்தரராஜன் பாடிய *கந்தன் திருநீறணிந்தால்*, *முருகனைக் கூப்பிட்டு முறையிட்ட பேருக்கு*, *தித்திக்கும் தேன்பாகும்* போன்ற பாடல்கள் இவர் எழுதியவைகளே.

## மேற்கோள்கள்

பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழ் பாடலாசிரியர்கள்
இராமச்சந்திரம்

**இராமசந்திரம்** (*Ramasandiram*, ರಾಮಚನ್ತಿರಮ್ రామచన్తిరమ్) கிருட்டிணகிரி மாவட்டம், வேப்பனப்பள்ளி ஒன்றியம்,  நாடுவனப்பள்ளி ஊராட்சிக்கு உட்பட்ட கிராமம் ஆகும். நாடுவனப்பள்ளி ஊராட்சியில் இது பெரிய கிராமமாகவும் உள்ளது. தமிழ் மொழி பேசுவோர் பெரும்பான்மையாகவும், தெலுங்கு, கன்னட மொழிகள் பேசும் மக்கள் சிறுபான்மையினராகவும் வாழ்கின்றனர். இக்கிராமம் கர்நாடக மாநிலத்திற்கு அருகிலும், ஆந்திர மாநிலத்திற்கு மிக அருகிலும் உள்ளது.

## மக்கள்
இக்கிராமத்தில் நானுற்றுக்கும் மேற்பட்ட குடும்பங்கள் வசிக்கின்றனர். இங்கு பஞ்சாயத்து முறையில் குற்றங்களை விசாரிப்பது இன்றும் வழக்கத்தில் இருந்து வருகிறது. அனைவரும் விவசாயத்தை முதன்மை தொழிலாகவும் கூலித்தொழில் மற்றும் சிறுதொழில் முனைவோராகவும் இருக்கின்றனர். சாதாரண வேலைக்கு செல்பவர்களாக இக்கிராமத்து இளைஞர்கள் இருக்கின்றனர். வீட்டுப் பெண்கள் பசுக்களை பராமரிப்பதும் வீட்டு வேலைகளை செய்வதும் முக்கிய வேலையாக கொண்டுள்ளனர். சில வீடுகளில் பெண்கள் குடும்ப தலைவியாகவும் கணவர் பணியில் இருப்பவராகவும் இருக்கின்றனர். பெரும்பாலான ஆண்கள் இராணுவ வீரர்களாகப் பணியாற்றுகின்றனர். போக்குவரத்து வசதி கிராமத்தில் இருந்து 1 கி.மி தொலைவிலும் மருத்துவமனை 3 கி.மீ. தூரத்திலும் உள்ளது. அருகில் உள்ள சிறு நகரமான வேப்பனப்பள்ளியில் பொருட்கள் வாங்கவும் விற்கவும் மக்கள் அன்றாடம் சென்று வருகின்றனர். கிராமத்தில் நியாய விலை கடையும் இயங்கி வருகிறது.
 
## பள்ளிக் கூடங்கள்
கிராமத்தில் ஆரம்ப பள்ளி ஒன்றாம் வகுப்பு முதல் எட்டாம் வகுப்பு வரை இயங்கி கொண்டு வருகிறது. முன்னுற்றுக்கும் மேற்பட்ட குழந்தைகள் படித்து வருகின்றனர். அங்கன்வாடி குழந்தைகள் காப்பகமும் இயங்கி வருகிறது.

## கோவில்கள்
விநாயகர் கோவிலும், திரவுபதி அம்மன் கோவிலும், மாரியம்மன் மற்றும் எல்லம்மாள் கோவிலும் ஊரின் எல்லைகளில் எல்லை கடவுள்களும் உள்ளன.

## ஏரிகள்
கிராமத்தின் முக்கிய நீர் ஆதாரமான பெரிய ஏரியும் இருக்கிறது. ஆங்காங்கே மழைநீர் சேகரிப்பு குட்டைகளும் அமைக்கப்பட்டுள்ளது. மக்கள் ஆழ்குழாய் கிணறுகள் மூலமாக தண்ணீரை எடுத்து பயன்படுத்திக் கொள்கின்றனர். எட்டு ஏக்கர் பரப்பில் ஏரி இயற்கை எழில் மிகுந்து காணப்படுகிறது.

## விவசாயம்
நெல் முக்கிய பயிராகவும் கம்பு சோளம் கேழ்வரகு தோட்ட வகைகள் வாழை தென்னை  மஞ்சள் கரும்பு போன்ற வகைகளும் பட்டுபூச்சி வளர்ப்பு தொழில் அதிகமாக உள்ளது.

###### இந்திய தேர்தல் ஆணைய பதிவேட்டில்
 ஊராட்சி ஒன்றிய துவக்கப்பள்ளி,தடதாரை 635121  http://www.elections.tn.gov.in/pdf/ac54.htm 

பகுப்பு:கிருஷ்ணகிரி மாவட்டத்திலுள்ள கிராமங்கள்
குவாண்டம் நிலை

**குவாண்டம் நிலை** (Quantum State) என்பது ஒரு தனிப்பட்ட குவாண்டம் அமைப்பின் நிலைமை ஆகும். இந்த நிலைமை குவாண்டம் அமைப்பின் அளவிடப்படக்கூடிய (Measurable) பண்புகளை, உதாரணமாக ஒரு அணுவின் சுழற்சி (இயற்பியல்) போன்ற காரணிகளின் வெளிப்பாடு (probability) ஆகும். இது போன்ற காரணிகளைக் காலத்துடன் அழைப்பதன் மூலமாக அந்தக் குவாண்டம் அமைப்பின் வரலாற்றை அறிய முடியும்.

இந்தக் குவாண்டம் நிலை இரண்டு வகைப்படும். 1. தூய நிலை (Pure state) என்பது, ஒரு குவாண்டம் நிலையை மற்றொரு குவாண்டம் நிலையுடன் சேர்ந்து வருவது அல்ல. அதாவது இந்த வகையான குவாண்டம் நிலை தனித்து அல்லது தன்னுள் அணைத்து தகவல்களையும் கொண்டது. 2. மாறாகச் சேர்ந்த நிலை (Mixed state) என்பது இரண்டு அல்லது அதற்கு மேற்பட்ட நிலைகள் இணைத்து உருவாக்கப்படும். அதாவது முற்றுப் பெறாத தகவல்களைக்  கொண்டது.

## மேற்கோள்

பகுப்பு:இயற்பியல்
பகுப்பு:அணு இயற்பியல்
பாங்வான் நகராட்சி

**பாங்வான் நகராட்சி** பான்வாய் மற்றும் பான்வைன், ஷான் மாநிலத்தில் உள்ள வா சுய-நிர்வாகப் பிரிவில் அமைந்திருக்கும் ஒரு நகராட்சி.  இதற்கு முன்னர் ஹோபாங் மாவட்டத்தின் ஒரு பகுதியாக இருந்தது. 2011 ஆம் ஆண்டிற்கு முன்னர் லாசியோ மாவட்டத்தை சேர்ந்திருந்தது.  இதன் முக்கிய நகரம் பாங்வான். 

1995 ஆம் ஆண்டிற்கு முன்னர் இந்நகரத்தின் மக்கள்தொகை 33,418 இதில் வா மக்களின் எண்ணிக்கை 25,526 அடங்கும். 

மக்கள் சட்டமன்றம் மற்றும் ஷான் மாநில சட்டமன்றத்திற்கான 2010 பொதுத் தேர்தலில் இருந்து பாங்வான் தொகுதி விலக்கழிக்கப்பட்டது. 

## மேற்கோள்கள்

## வெளிப்புற இணைப்புகள்
பகுப்பு:மியான்மரின் நகராட்சிகள்
ஆண்டிமோணைடு கனிமம்

**ஆன்டிமோணைடு கனிமம்** *(Antimonide mineral)* ஆன்டிமோணைடு எதிர்மின் அயனியை பிரதானமாகப் பெற்றுள்ள ஒரு கனிமமாகும். ஆன்டிமோனைடுகள் கட்டமைப்பில் சல்பைடுகளின் கட்டமைப்பை ஒத்துள்ளன. தனா மற்றும் சிட்ரன்சு கனிம வகைப்பாட்டு திட்டங்கள் இரண்டிலும் இவையிரண்டும் ஒரே குழுவில் வைக்கப்படுகின்றன .  

உதாரணங்கள்:

*பிரெய்தவுப்டைட்டு
*குப்ரோசிடிபைட்டு
*சிடைபையோபலேடினைட்டு

## மேற்கோள்கள்

பகுப்பு:கனிமங்கள்
பகுப்பு:ஆண்டிமோணைடு கனிமங்கள்
பகுப்பு:ஆண்டிமோணைடுகள்
சீசியம் எக்சாபுளோரோகுப்ரேட்டு(IV)

**சீசியம் எக்சாபுளோரோகுப்ரேட்டு** (*Caesium hexafluorocuprate)* என்பது Cs2CuF6 என்ற மூலக்கூற்று வாய்ப்பாடுடன் செப்பின் +4 ஆக்சிசனேற்ற நிலையைக் கொண்டிருக்கும் ஓர் அரிய கனிமச் சேர்மமாகும். அறை வெப்பநிலையில் இது சிவப்பு நிறத்தில் காணப்படுகிறது. அதிக அழுத்தத்தில் , சீசியம் புளோரைடு, புளோரின் ஆகிய மூன்றையும் கலந்து வினைபுரியச் செய்வதன் மூலம் இதனைத் தயாரிக்கலாம் :

:2 CsCuCl3 + 2 CsF + 5 F2 → 2 Cs2CuF6 + 3 Cl2

## மேற்கோள்கள்

## மேலும் படிக்க
*
*
*
*

பகுப்பு:சீசியம் சேர்மங்கள்
பகுப்பு:செப்பு சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரோ அணைவுச் சேர்மங்கள்
அமோனியம் பெர்மாங்கனேட்டு

**அமோனியம் பர்மாங்கனேட்டு** *(Ammonium permanganate)* என்பது NH4MnO4, அல்லது NH3•HMnO4  என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். தண்ணீரில் கரையக்கூடிய இச்சேர்மம் ஒரு வலிமையான ஆக்சிசனேற்றியும் மிதமான ஒரு வெடிபொருளுமாகும். உலர்ந்த நிலையிலுள்ள அமோனியம் பர்மாங்கனேட்டு வெப்பம், அதிர்ச்சி அல்லது உராய்வு போன்ற செயல்களால் வெடிக்க நேரிடும். சுமார் 60 பாகை செல்சியசு அல்லது 140 பாகை பாரன்கீட்டு வெப்பநிலையில் இச்சேர்மம் வெடிக்கலாம் .

வெடிக்கும்போது அமோனியம் பர்மாங்கனேட்டானது மாங்கனீசு டை ஆக்சைடு, நைட்ரசன் மற்றும் தண்ணீராகச் சிதைவடைகிறது.
 
:2 NH4MnO4 → 2 MnO2 + N2 + 4 H2O.

1824 ஆம் ஆண்டு முதன்முதலில் இல்லார்டு மிட்செர்லிச் அமோனியம் பர்மாங்கனேட்டைத் தயாரித்தார். இதற்காக வெள்ளி பெர்மாங்கனேட்டுடன் சம மோலார் அளவு அமோனியம் குளோரைடை வினைபுரியச் செய்தார். வினையில் உருவான வெள்ளி குளோரைடை வடிகட்டிப் பிரித்தார். நீரை ஆவியாக்கி அமோனியம் பர்மாங்கனேட்டைத் தயாரித்தார். இதே முறையில் பேரியம் பர்மாங்கனேட்டு மற்றும் அம்மோனியம் சல்பேட்டு சேர்மங்களை வினைபுரியச் செய்தும் அமோனியம் பர்மாங்கனேட்டைத் தயாரிக்கிறார்கள்.

சாதாரண வெப்பநிலையிலும் அமோனியம் பர்மாங்கானேட்டு மெதுவாக  சிதைவடைகிறது. 3 மாதங்களுக்கு சேமித்து வைக்கப்பட்ட ஒரு மாதிரியானது 96% மட்டுமே தூய்மைநிலையில் இருக்கும். 6 மாதங்களுக்கு பிறகு இதுவே அயோடினின் நிறத்தையும் நைட்ரசன் ஆக்சைடுகளின் மணத்தையும் பெறுகிறது. வெப்பத்தால் சிதைவடையும்போது  நச்சுப்புகையை வெளியிடுகிறது .

## மேற்கோள்கள்

பகுப்பு:அமோனியம் சேர்மங்கள்
பகுப்பு:ஆக்சிசனேற்றிகள்
பகுப்பு:பெர்மாங்கனேட்டுகள்
பகுப்பு:வெடிக்கும் வேதிப்பொருட்கள்
வெள்ளி பெர்மாங்கனேட்டு

**வெள்ளி பர்மாங்கனேட்டு** *(Silver permanganate)* என்பது AgMnO4.என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். ஊதா நிறப்படிகங்களான இச்சேர்மம் ஒற்றைச் சரிவு படிக அமைப்பில் காணப்படுகிறது. சூடுபடுத்தும்போது அல்லது தண்ணீருடன் சேர்த்துவினைபுரியச் செய்யும்போது வெள்ளி பர்மாங்கனேட்டு சிதைவடைகிறது. உயர் வெப்பநிலைகளுக்கு சூடுபடுத்தினால் இதுவெடிக்கும். வாயு முகமுடிகளில் வெள்ளி பர்மாங்கனேட்டைப் பயன்படுத்துகின்றனர்.

## தயாரிப்பு
வெள்ளி நைட்ரேட்டும் பொட்டாசியம் பர்மாங்கனேட்டையும் வினைபுரியச் செய்து  வெள்ளி பர்மாங்கனேட்டு தயாரிக்கப்படுகிறது:
: +  →  + 

## மேற்கோள்கள்

பகுப்பு:வெள்ளி சேர்மங்கள்
பகுப்பு:பெர்மாங்கனேட்டுகள்
எர்பியம் எக்சாபோரைடு

**எர்பியம் எக்சாபோரைடு** *(Erbium hexaboride)* என்பது ErB6  என்ற மூலக்கூற்று வாய்ப்பாடு கொண்டு புவியின் மேலோட்டில் காணப்படும் ஓர் அரிய எக்சா போரைடு சேர்மமாகும். இச்சேர்மம் கால்சியம் எக்சாபோரைடு படிகக் கட்டமைப்பைப் பெற்றுள்ளது.

எர்பியமும் போரானும் வினைபுரிவதால் உண்டாகும் அடிப்படைச் சேர்மங்களில் எர்பியம் எக்சாபோரைடும் ஒரு சேர்மமாகும். இலந்தனம் எக்சாபோரைடு, சமாரியம் எக்சாபோரைடு, சீரியம் எக்சாபோரைடு போன்ற பிற அரியமண் எக்சாபோரைடுகள் போன்ற படிகக் கட்டமைப்பை எர்பியம் எக்சாபோரைடும் பெற்றுள்ளது. அரியமண் எக்சாபோரைடுகளின் ஒத்த படிகக் கட்டமைப்பு பண்பினாலும், படிகத்திற்குள் எண்முக போரானின் வலிமையான இடைவினையாலும் இச்சேர்மங்கள் உயர் அணிக்கோவை பொருத்தங்களை வெளிப்படுத்துகின்றன. இதனால் படிகத்திற்குள் மற்றோர் அரியமண் உலோகத்தைப் பதிலீடு செய்து கலப்பு செய்ய வாய்ப்பு இருக்கிறது. சமீப காலம்வரை எர்பியம் எக்சாபோரைடு சேர்மம் நிலைத்தன்மை அற்றது என்று கருத்தியலாக நம்பப்பட்டு வந்தது. அரியமண் எக்சாபோரைடு சேர்மங்களை உருவாக்கும் மற்ற அரியமண் தனிமங்களின் அயனி ஆரத்தை ஒப்பிடுகையில் Er3+ நேர்மின் அயனியின் அயனி ஆரம் சிறியதாக இருப்பது இதற்கான காரணமாகக் கருதப்பட்டது . தற்போது இதற்கான காரணம் விளக்கப்பட்டுள்ளது. இருப்பினும், இப்போதைய  புதிய நுண்ணளவு செயற்கை முறைமைகள், உயர்-தூய்மைமிக்க  நிலையான எர்பியம் எக்சாபோரைடு நுண்கம்பிகளை உற்பத்தி செய்யும் திறன் இருப்பதாக நிரூபிக்கப்பட்டுள்ளது. வேதியியல் நீராவிப் படிவு முறையைப் பயன்படுத்தி உற்பத்தி செய்யப்படும் இந்த கம்பிகள் அணிக்கோவை மாறிலி மதிப்பு 4.1 Å இருப்பதாக அறியப்பட்டுள்ளன.

## மேற்கோள்கள்

பகுப்பு:எர்பியம் சேர்மங்கள்
பகுப்பு:போரைடுகள்
டைகுளோரோபிசு(எத்திலீன்டையமீன்)நிக்கல்(II)

**டைகுளோரோபிசு(எத்திலீன்டையமீன்)நிக்கல்(II)** *(Dichlorobis(ethylenediamine)nickel(II))* என்பது NiCl2(en)2 என்ற மூலக்கூற்று வாய்ப்பாடு கொண்ட ஓர் அணைவுச் சேர்மமாகும். இங்கு en = எத்திலீன்டையமீனைக் குறிக்கிறது. நீல நிறத்தில் காணப்படும் இச்சேர்மம் தண்ணீரிலும் முனைவுக் கரிமக் கரைப்பான்களிலும் கரைகிறது. அணைவுப்பகுதி மின்சுமையற்று நடுநிலையுடன் காணப்படுகிறது. டைகுளோரோபிசு(எத்திலீன்டையமீன்)நிக்கல்(II) நீரிலி நிலையிலும் ஒற்றை நீரேற்றாகவும் இரண்டு வகைகளிலும் கிடைக்கிறது. நிக்கல் குளோரைடு கரைசலுடன் எத்திலீன்டையமீன் கரைசலுடன் சேர்த்து சூடுபடுத்தி இதைத் தயாரிக்கலாம். [Ni(en)3]Cl2•2H2O மற்றும் நீரேறிய நிக்கல் குளோரைடு ஆகியவற்றிலிருந்து ஈந்தணைவிகளை மறுபகிர்வு செய்வதனால் படிகவடிவ சேர்மத்தைத் தயாரிக்கிறார்கள்:

: 2 [Ni(en)3]Cl2  +  NiCl2   →   3 NiCl2(en)2.

விரைவான ஈந்தணைவி மறுபகிர்வு என்பது எண்முக நிக்கல்(II) அணைவுகளின் இயக்கவியல்  தன்மைக்கு அடையாளமாகும்.

## மேற்கோள்கள்

பகுப்பு:நிக்கல் சேர்மங்கள்
பகுப்பு:எத்திலீன்டையமீன் அணைவுகள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:நிக்கல் ஒருங்கிணைவுச் சேர்மங்கள்
குரோமியம்(II) சல்பேட்டு

**குரோமியம்(II) சல்பேட்டு** *(Chromium(II) sulphate)* என்பது CrSO4•n H2O என்ற மூலக்கூற்று வாய்ப்பாடு கொண்ட கனிமவேதியியல் சேர்மமாகும். இதனுடன் நெருங்கிய தொடர்புடைய பல நீரேற்று உப்புகளை காணமுடிகிறது. பெண்டா ஐதரேட்டு அல்லது ஐந்துநீரேற்று உப்பானது நீலநிறத்துடன் எளிதில் நீரில் கரையக்கூடியதாக உள்ளது. குரோமியம்(II) கரைசல்கள் காற்றினால் எளிமையாக ஆக்சிசனேற்றம் செய்யப்பட்டு குரோமியம்(III) இனங்களைக் கொடுக்கின்றன. கரிமத் தொகுப்பு வினைகளில் குரோமியம்(II) கரைசல்கள் சிறப்பு ஒடுக்கும் முகவர்களாகப் பயன்படுத்தப்படுகின்றன .  

குரோமியம் உலோகத்தை நீரிய கந்தக அமிலத்துடன் சேர்த்து சூடுபடுத்தினால் குரோமியம்(II) சல்பேட்டு உப்பு கிடைக்கிறது :

:Cr  +  H2SO4  +  5 H2O   →   CrSO4•5 H2O + H2.  
சல்பேட்டு உப்புகளை குரோமியம்(II) அசிட்டேட்டுகளுடன் வினைபுரியச் செய்வதனாலும் அல்லது தளத்திலேயே பயன்படுத்திக் கொள்ளும் நிகழ்வுகளில் குரோமியம்(III) சல்பேட்டை துத்தநாகத்துடன் சேர்த்து குறைத்தல் வினை நிகழச் செய்தும் கூட குரோமியம்(II) சல்பேட்டு உப்பு தயாரிக்கலாம். 

## கட்டமைப்பு

நீரிய கரைசல்களில் குரோமியம்(II) சல்பேட்டு நீர் உலோக அணைவுச் சேர்மங்களாக உருவாகிறது. ஆறு நீர் ஈந்தணைவிகள் மட்டுமே உலோக அணுவைச் சூழ்ந்துள்ளன. படிக உப்புகளின் கட்டமைப்புகள் தொடர்புடைய நீரேற்றுகளான தாமிரம்(II) சல்பேட்டின் கட்டமைப்பை ஒத்துள்ளன. குரோமசு சல்பேட்டின் ஐந்து நீரேற்று, முந்நீரேற்று, ஒற்றை நீரேற்றுகள் மற்றும் நீரிலி வழிப்பொருட்கள் அறியப்படுகின்றன. இச்சேர்மங்கள் எல்லாவற்றிலும் Cr(II) மையம் எண்முக ஒருங்கிணைவு வடிவத்தை ஏற்று நீர் மற்றும் சல்பேட்டு ஈந்தனைவிகளால் ஆறு ஆக்சிசன் மையங்களை ஒருங்கிணைக்கிறது .

## மேற்கோள்கள்
    .

பகுப்பு:குரோமியம்(II) சேர்மங்கள்
பகுப்பு:சல்பேட்டுகள்
பகுப்பு:குரோமியம்-ஆக்சிசன் சேர்மங்கள்
குரோமியம் நைட்ரைடு

**குரோமியம் நைட்ரைடு** *(Chromium nitride)* என்பது CrN என்ற மூலக்கூற்று வாய்ப்பாடு கொண்ட கனிமவேதியியல் சேர்மமாகும். குரோமியம் மற்றும் நைட்ரசன் தனிமங்கள் சேர்ந்து இச்சேர்மம் உருவாகிறது. மிகவும் கடினமான இச்சேர்மம் அரித்தலுக்கு எதிரான உயர் தடையை வழங்குகிறது. இச்சேர்மமானது குரோமியம் அணிக்கோவையின் எண்முகங்களுக்கு இடையிலுள்ள துளைகளில் நைட்ரசன் அணுக்கள் ஆக்ரமித்துள்ள இடுக்குசார் சேர்ம வகையாகக் கருதப்படுகிறது . இதனடிப்படையில்  நைட்ரைடு (N3−) அயனிகளைக் கொண்டிருந்தாலும் இது கண்டிப்பாக ஒரு குரோமியம் (III) சேர்மமல்ல. குரோமியம் இரண்டாவதாக ஒரு இடுக்குசார் நைட்ரைடான டைகுரோமியம் நைட்ரைடையும் Cr2N. உருவாக்குகிறது.

## தயாரிப்பு

800 பாகை செல்சியசு வெப்பநிலையில் குரோமியமும் நைட்ரசனும் நேரடியாக வினைபுரிந்து குரோமியம்(III) நைட்ரைடு உருவாகிறது.  
:2 Cr + N2 → 2 CrN
நேர்மின்முனை வில் படிவு போன்ற இயற்பிய ஆவி படிதல் முறைகளிலும் இதைத் தயாரிக்க முடியும்.

## பயன்கள்

அரிப்பைத் தடுப்பதற்கான மேற்பூச்சுப் பொருளாக குரோமியம்(III) நைட்ரைடு பயன்படுத்தப்படுகிறது. மேலும், உலோக உருவாக்கம் மற்றும் நெகிழி வார்ப்புகள் உருவாக்கம் போன்றவற்றிலும் இதைப் பயன்படுத்துகின்றனர் . பெரும்பாலும் மருத்துவத் துறையில் பயன்படும் மருத்துவக் கருவிகள், உட்பொருத்திகள் போன்றவற்றைத் தயாரிக்கவும் இது பயன்படுகிறது. CrAlN போன்ற தனிச்சிறப்பு மிக்க கலப்புலோக மேர்பூச்சுகள் தயாரித்தலிலும் இதைப் பயன்படுத்துகின்றனர். கத்தரிக்கும் கருவிகளின் மேற்பூச்சாக இப்பூச்சை பயன்படுத்துகின்றனர் .

## காந்தப்பண்பு

CrN இன் அடிப்படைப் பொருளியல் இயற்பியல் பண்புகள் பொருளியலின் சாதகமான பண்புகளை உயர்த்துவதாக உள்ளன. இயற்கை பொருட்கள் போன்ற உயர்ந்த அறிவியல் பத்திரிகைகளில் இது குறித்து சமீபத்தில் விவாதிக்கப்பட்டது. குறிப்பாக, குறைந்த வெப்பநிலையிலும், உயர் வெப்பநிலையிலும் காந்தத்தன்மையின் முக்கியத்துவமானது, இச்சேர்மத்தின் மின்னணு கட்டமைப்பின் குவாண்டம் இயக்கவியல் கணக்கீடுகளின் மூலம் நிரூபிக்கப்பட்டுள்ளது  In particular, the importance of magnetism in both the low temperature and the high temperature phases has been demonstrated by means of quantum mechanical calculations of the electronic structure of the compound..

## இயற்கைத் தோற்றம்

சிலவகை விண்வீழ் கற்களில் குரோமியம் நைட்ரைடு இயற்கையாக கேரிசுபெர்கைட் என்ற கனிம வடிவில் அரிதாகக் காணப்படுகிறது .

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:நைட்ரைடுகள்
பகுப்பு:பாறை உப்பு படிகக் கட்டமைப்பு
பகுப்பு:மேற்பூச்சுகள்
குரோமியம்(III) நிக்கோட்டினேட்டு

**குரோமியம்(III) நிக்கோட்டினேட்டு** *(Chromium(III) nicotinate)* என்பது C18H12CrN3O6  என்ற மூலக்கூற்று வாய்ப்பாடு கொண்ட கரிமவேதியியல் சேர்மமாகும். அயனச் சேர்மமான இதை சில சத்துப் பொருட்களில் குரோமியக் குறையை நிவர்த்தி செய்யும் உணவாகப் பயன்படுத்துகின்றனர். இங்கெல்லாம் இதை குரோமியம் பல்நிக்கோட்டினேட்டு என்ற பெயராலும் அழைக்கிறார்கள். நீரிழிவு நோய் வகை 2 உடன் தொடர்புடைய பாதிப்புக்கு உட்பட்டவர்களுக்கு ஊட்டச்சத்து ஆதரவுக்காக பயன்படுத்தப்படும் ஒரு மருத்துவ உணவு என்று குரோமியம்(III) நிக்கோட்டினேட்டு கருதப்படுகிறது. இந்த உணவுக் கூட்டுப் பொருளை நியாசின்-பிணைப்பு குரோமியம் என்றும் அழைக்கிறார்கள் .

## வேதியியல்

ஒரு குரோமியம் அயனிக்கு மூன்று நிக்கோட்டினிக் அமில அலகுகள் சேர்ந்து குரோமியம்(III) நிக்கோட்டினேட்டு சேர்மம் உருவாகிறது. எனவே இதை குரோமியம்(III) இன் டிரைநிக்கோட்டினேட்டு உப்பு என்று கூறலாம். பல்நிக்கோட்டினேட்டு எனப்படும் உணவுக் கூட்டுப் பொருள் டிரைநிக்கோட்டினேட்டும் டைநிக்கோட்டினேட்டும் சேர்ந்த ஒரு கலவையாகும். இக்கலவையில் டிரைநிக்கோட்டினேட்டு அதிக அலவில் கலந்துள்ளது.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:நிக்கோட்டினேட்டுகள்
பகுப்பு:ஆறு உறுப்பு வளையங்கள்
பகுப்பு:உணவுக் குறைநிரப்பிகள்
ஹோபாங்

**ஹோபாங்** ஹோபாங் நகராட்சியின் தலைநகர். இந்நகரம் மியான்மரின் ஷான் மாநிலத்தில் உள்ளது. மேலும் இந்நகரம் வா சுயாட்சிப் பிரிவு அரசாங்கத்தின் அதிகாரப்பூர்வ தலைநகரமாகவும் உள்ளது.

## புவியியல்
ஹோபாங் நகரம் நம் திங் ஆற்றுப் பள்ளதாக்கில் அமைந்துள்ளது. இது சால்வின் நதியின் கிளை நதியாகும் 

## மேலும் பார்க்க
* ஹோபாங் நகராட்சி
* வா சுயாட்சிப் பிரிவு

## மேற்கோள்கள்

## வெளிப்புற இணைப்புகள்
* Harold Mason Young, *Burma Headhunters*, Xlibris, 2014, 

பகுப்பு:பர்மிய நகரங்கள்
குரோமியம்(III) அசிட்டைலசிட்டோனேட்டு

**குரோமியம்(III) அசிட்டைலசிட்டோனேட்டு** *(Chromium(III) acetylacetonate)* என்பது Cr(C5H7O2)3 என்ற மூலக்கூற்று வாய்ப்பாடு கொண்ட கரிமவேதியியல் சேர்மமாகும். இருங்கிணைவுச் சேர்மமான இதை சில சமயங்களில் Cr(acac)3.எனச் சுருக்கக் குறியிட்டும் அழைப்பர். அணுக்கருக் காந்த உடனிசைவு நிறமாலையியலில்  தளர்வு முகவராக இந்த கருஞ்சிவப்பு அணைவுச் சேர்மம் பயன்படுத்தப்படுகிறது. முனைவற்ற கரிமக் கரைப்பான்களில் கரையும் பண்பும் இதன் காந்த ஈர்ப்புத் திறனும் இதற்குரிய காரணங்களாகும். 

## தயாரிப்பும் கட்டமைப்பும்

குரோமியம்(III) ஆக்சைடும் அசிட்டைலசிட்டோனும் சேர்ந்து வினைபுரிவதால் குரோமியம்(III) அசிட்டைலசிட்டோனேட்டு உருவாகிறது :

:Cr2O3  +  6 Hacac   →  2 Cr(acac)3  +  3 H2O.

D3 படிகச் சீரொழுங்கை குரோமியம்(III) அசிட்டைலசிட்டோனேட்டு வெளிப்படுத்துகிறது. Cr-O அணுக்களுக்கு இடையில்1.93  Å இடைவெளி காணப்படுகிறது . இந்த அணைவுச் சேர்மத்தை டைபென்சாயில்டார்ட்டரேட்டுடன் சேர்ப்பதன் மூலம் கூட்டுவிளை பொருளாக இதன் தனித்தனி எதிருருக்களைப் பிரிக்கவியலும் . 
 
மற்றும் பல Cr(III) சேர்மங்களைப் போல இதுவும் நாற்கூட்டு கீழ்நிலை ஆற்றலைக் கொண்டுள்ளது. 
மேலும் பதிலீட்டிற்கு இச்சேர்மம் ஒப்பீட்டளவில் மந்தமாகச் செயல்படுகிறது. ஆனால் வெட்டும் வளையங்களில் 3 ஆவது நிலையில் புரோமினேற்றம் செய்யும் வினையில் நன்றாக ஈடுபடுகிறது. 

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:அசிட்டைலசிட்டோனேட்டு அணைவுகள்
பகுப்பு:குரோமியம்-ஆக்சிசன் சேர்மங்கள்
பகுப்பு:குரோமியம் அணைவுச்சேர்மங்கள்
ஒப்பீட்டு வலிமை குறியீடு

ஒப்பீட்டு வலிமை  என்பதை அறிய இங்கு செல்லவும்.

**ஒப்பீட்டு வலிமை குறியீடு** (Relative Strength Index) என்பது *ஜே. வெல்ஸ் வில்டர்* உருவாக்கிய ஒரு தொழினுட்பப் பகுப்பாய்வுக் (நுட்பப் பகுப்பாய்வு) கருவி ஆகும். இந்த தொழினுட்பப் பகுப்பாய்வு (Technical Analysis) மூலம் ஒரு பங்கின் விலையில் உள்ள ஏற்றத் தாழ்வுகளின் வேகங்களைக் (momentum oscillator) கொண்டு அந்தப் பங்கினை ஆய்வு செய்வதாகும். இதன் மதிப்பு பூஜியத்தில் இருந்து நூறு வரை வேறுபடும். பொதுவாக ஒப்பீட்டு வலிமை குறியீடு 70 அல்லது அதற்கு மேல் சென்றால் அந்தப் பங்கு, அதன் மதிப்பிற்கும் அதிகமாக (overbought) வாங்கப்பட்டதாகவும், 30ஐ விடக் குறைவாக இருந்தால் அதன் மதிப்பிற்கும் குறைவாக வாங்கப்பட்டதாகவும் (oversold) கொள்ளப்படுகிறது. எனவே ஒரு பங்கினை வாங்கும் பொழுது அதன் ஒப்பீட்டு வலிமை குறியீடு 30ஐ விடக் குறைவாக இருந்தால் அப்பங்கு வாங்குவதற்கு உகந்தது என்றும் 70 அல்லது அதற்கு மேல் சென்றால் விற்பதற்கு உகந்தது என்றும் கொள்ளவேண்டும்.

Relative Strength Index என்பது Relative Strength அல்ல. இரண்டும் முற்றிலும் வேறு.

## மேற்கோள்

பகுப்பு:தரவுப் பகுப்பாய்வு
பகுப்பு:நுட்பப் பகுப்பாய்வு
சாமின் குறுக்கீட்டுமானி

**சாமின் குறுக்கீட்டுமானி**  (*Jamin interferometer*) என்பது ஒரு குறுக்கீட்டுமானியின் வகையாகும்.1856 ஆம் ஆண்டில் சூல்சு சாமின்  (Jules Jamin) என்ற பிரெஞ்சு இயற்பியற்லாளரால் இது உருவாக்கப்பட்டது. மேக்-சென்டர் (Mach-Zehnder) குறுக்கீட்டுமானியைப் போன்றதாகும்.

இவ்வகை குறுக்கீட்டுமானிகள் அதிக தடிமனைக் கொண்ட இரு கண்ணாடிகளைக் கொண்டுள்ளது. ஃபிரெனெல்லின் சமன்பாட்டின் படி கண்ணாடியின் முதற்பரப்பு கற்றைப் பிரிப்பானாக (beam splitter) செயல்படுகிறது.

முதல் கண்ணாடியில் படும் ஒளிக்கதிரானது இரு கற்றைகளாக பிரிக்கப்படுகிறது. இரு கற்றைகளும் ஒன்றுக்கொன்று இணையாக செல்கிறது. அவை இடம்பெயரும் அளவு கண்ணாடியின் தடிமனைப் பொறுத்தது. இரண்டாம் கண்ணாடி இரு கற்றைகளையும் இணைக்கிறது. இறுதியாக கற்றைகள் இணைந்து திரையில் பிம்பத்தை உருவாக்குகிறது.  
  
கட்ட வேறுபாட்டை (phase shift) உருவாக்கும் பொருட்கள் குறுக்கீட்டுமானியின் ஒரு புறத்தில் அமைக்கப்பட்டிருக்கும். அவை உருவாக்கும் இடப்பெயர்ச்சி  எண்ணிக்கையைக் கொண்டுக் கணக்கிடப்படுகிறது.

வாயுக்களின் ஒளி விலகல் எண், நிறப்பிரிகை ஆகியவற்றைக் காண சாமின் குறுக்கீட்டுமானி பயன்படுகிறது. இதற்காக ஒளிபுகும் அழுத்தக் கலன் அதன் பாதையில் வைக்கப்படுகிறது. அழுத்த வேறுபாட்டால் ஏற்படும் கட்ட வேறுபாட்டையும் கணக்கிட உதவுகிறது.

## மேற்கோள்கள்
*
*
*J. Jamin, Annales de chimie et de physique, vol. 52, 1858, p.&nbsp;63, Mémoires sur les variations de l'indice de réfraction de l'eau à diverses pressions, see figure at page 513.

பகுப்பு:ஒளியியல் தொடர்பான குறுங்கட்டுரைகள்
பகுப்பு:குறுக்கீட்டுமானிகள்
பகுப்பு:ஒளியியல் கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கார்பமோயில் அசுபார்டிக் அமிலம்

**கார்பமோயில் அசுபார்டிக் அமிலம்** *(Carbamoyl aspartic acid)* என்பது C5H8N2O5 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். யூரிடோசக்சினிக் அமிலம் என்ற பெயராலும் இதை அழைக்கிறார்கள். கார்பமேட்டு வழிப்பொருளான இச்சேர்மம் பிரிமிடின் உயிரியத் தொகுப்புவினையில் இடைநிலை பொருளாகப் பயன்படுகிறது.

## மேற்கோள்கள்

பகுப்பு:யூரியாக்கள்
பகுப்பு:டைகார்பாக்சிலிக் அமிலங்கள்
ஈத்தேன்சல்போனிக் அமிலம்

**ஈத்தேன்சல்போனிக் அமிலம்** *(Ethanesulfonic acid)* என்பது CH3CH2SO3H. என்ற மூலக்கூற்று வாய்ப்பாடு கொண்ட ஒரு சல்போனிக் அமிலமாகும். இசைலிக் அமிலம் என்ற பெயராலும் இதை அழைக்கிறார்கள். ஈத்தேன்சல்போனிக் அமிலத்தின் இணை காரத்தை ஈத்தேன்சல்போனேட்டு என்கிறார்கள். மருத்துவ முறைமைகளில் பயன்படுத்தும்போது இந்த இணை காரத்தை இசைலேட்டு  என்ற பெயரால் அழைக்கிறார்கள்.

தெளிவான பழுப்பு நிறத்திலான நீர்மமாக ஈத்தேன்சல்போனிக் அமிலம்  காணப்படுகிறது . 

## மேற்கோள்கள்

## புற இணைப்புகள்
* Ye YK, Stringham RW (2006), ''The effect of acidic and basic additives on the enantioseparation of basic drugs using polysaccharide-based chiral stationary phases''. Chirality **18**, 519-530. (PubMed:16676332)
* National Center for Biotechnology Information (2005), ''Ethanesulfonic acid'', PubChem Compound Database; CID=11668, (accessed December 23, 2016)
* https://www.scbt.com/scbt/product/ethanesulfonic-acid-594-45-6
* http://www.chemicalbook.com/productmsdsdetailcb5173859_en.htm

பகுப்பு:சல்போனிக் அமிலங்கள்
நாமஹசன்

**நாமஹசன்** டாவங்பெங் மாவட்டத்தின் தலைநகர். இந்நகரம் மியான்மரின் ஷான் மாநிலத்தில் வடக்குப் பகுதியில் உள்ளது. மேலும் இந்நகரம் புகழ்பெற்ற ஹசிபா மலையேறுதலுக்கான தொடக்கப் புள்ளியாகவும் உள்ளது.

இந்நகரில் பாலாங் இனமக்களோடு காரீன், லிசு மற்றும் ஷான் இனப் பழங்குடியினரும் வாழ்கின்றனர், மேலும் இவர்களோடு இந்திய மற்றும் சீன மக்களும் வசிக்கிறார்கள்.

## வரலாறு
பிரித்தானியப் பேரரசு ஆட்சியின் போது பர்மா (மியன்மார்) இல், நாமஹசன் டாவங்பெங் மாநிலத்தின் தலைநகரமாக இருந்தது, இது பிரித்தானிய பர்மாவின் ஷான் மாநிலத்தின் பாலாங் உட்பகுதி; மற்றும் முன்னாள் ஷான் மாநிலத்தில் உள்ள ஒரே பாலாங் ராச்சியம். நகரத்தின் பெரும்பான்மை மக்கள் கா-டூர் (சாம்லாங்) பழங்குடியினர். பழங்குடி மக்கள் பெரும்பாலும் தங்க நிற பாலாங் (சவே பலாங்) காரணம் அவர்கள் தங்க நிற பெல்ட்கள் அணிவதன் காரணமாக இவ்வாறு குறிப்பிடப்படுகிறார்கள். வரலாற்று ரீதியாக, அவர்கள் விழாக்காளங்களில் வெள்ளி பெல்ட்டை அணிந்திருந்தார்கள், ஆனால் பிறகு வெள்ளிக்குப் பதிலாக அலுமினியம் பயன்படுத்தப்பட்டது.

இந்த மக்கள் சவே எனும் மொழியை பேசுகின்றனர்.

## மேலும் பார்க்க
* ஹோபாங் நகராட்சி
* வா சுயாட்சிப் பிரிவு

## மேற்கோள்கள்

## வெளிப்புற இணைப்புகள்
* Satellite map

பகுப்பு:பர்மிய நகரங்கள்
சித்திகாளி கோவில்

**சித்திகாளி கோவில்** *(Siddhikali Temple)* நேபாள நாட்டிலுள்ள  பக்தபூர் மாவட்டத்தில் இருக்கும் மத்தியப்பூர் திமி நகராட்சியில் அமைந்துள்ள ஒரு இந்து கோவிலாகும். திமி நகராட்சிக்கு மேற்கு பகுதியில் இநாயக்வோ என்ற இடத்தில் இக்கோவில் கட்டப்பட்டுள்ளது. இரண்டு அடுக்கு மாடிகளாக கட்டப்பட்டுள்ள இக்கோவில் காளி, சிவன், கணேசன் ஆகிய தெய்வங்களுக்காக அர்ப்பணிக்கப்பட்டுள்ளது . நேபாள பாசா மொழியில் இநாயக் தியோ என்ற பெயரால் இக்கோவில் அழைக்கப்படுகிறது 

## மேற்கோள்கள்

பகுப்பு:நேபாள இந்துக் கோயில்கள்
ரேடார் எச்சரிக்கை கருவி

**ரேடார் எச்சரிக்கை கருவி** (Radar Warning Receiver) என்பது ரேடாரின் மின்காந்தக் கதிர்வீச்சு அலைகளைப் பெற்று ரேடாரின் இருப்பிடத்தை அறியப் பயன்படும் ஒரு கருவி ஆகும். இந்தக் கருவி பொதுவாகப் பாதுகாப்புத் படைத்துறையில் பயன்படுத்தப்படுகிறது. போர் விமானங்களிலும், போர் கப்பல்களிலும், தரைவழி ஊர்திகளிலும் அதன்  பாதுகாப்பிற்காக இக்கருவி பயன்படுத்தப்படுகிறது. இந்தக் கருவி எதிரிகளின் ரேடார் சமிக்ஞைகளை கொண்டு அதன் இருப்பிடத்தை மட்டுமல்லாது, அது எந்த வகை ரேடார் என்றும், அதன் ஆற்றல் எப்படிப்பட்டது என்பதும் கண்டுபிடிக்கப்படுகிறது. மேலும் இந்த எச்சரிக்கையைக் கொண்டு, எவ்வாறு அந்த ரேடாரிடம் இருந்து தப்பித்துச் செல்லலாம் என்ற அடுத்த கட்ட நடவடிக்கைகளை எடுக்கவும் உதவுகிறது. இக்கருவி மின்னணு போர்முறையின் ஓர் அங்கமாகும்.

## மேற்கோள்

பகுப்பு:போர் அறிவியல்
கீர்வான் யுத்த விக்ரம் ஷா

**கீர்வான் யுத்த விக்ரம் ஷா** (**Girvan Yuddha Bikram Shah**) () (19 அக்டோபர் 1797 – 20 நவம்பர் 1816), 1799 முதல் 1816 முடிய நேபாள இராச்சியத்தை ஆண்ட நான்காவது மன்னராவார்.
 
கீர்வான் யுத்த விக்ரம் ஷா பிறந்த ஒன்றறை ஆண்டுகளில், அவனுக்கு இளவரசு பட்டம் சூட்டிய  ராணா பகதூர் ஷா, தன் மனைவி கந்தவதி தேவியுடன் நாட்டை விட்டு வெளியேறியதால்,  குழந்தை கீர்த்திவான் யுத்த ஷாவின் பெரியன்னை ராணி ராஜராஜேஸ்வரி, இளவரசன் சார்பாக அரசப்பிரதியாக, தலைமை அமைச்சர் தாபா வம்சத்தின் பீம்சென் தபா உதவியுடன் நாட்டை நிர்வகித்தர். கீர்வான் யுத்த விக்ரம் ஷா தமது 19வது வயதில் அம்மை நோய் தாக்கி இறந்ததால், அவரது மகன் ராஜேந்திர விக்ரம் ஷாவிற்கு இளவரசு பட்டம் சூட்டப்பட்டது.

## சீன நேபாளப் போர்

1788 - 17989ல் திபெத்திய-நேபாள வணிகரகளுக்குமிடையே ஏற்பட்ட வணிகப் பிணக்கால்,  தாமோதர பாண்டே தலைமையிலான நேபாளப் படைகளுக்கும், திபெத்தியப் பேரரசுக்கும்  நடைபெற்ற போரில்,  திபெத்தியப் பேரரசு தோல்வி கண்டது. எனவே திபெத்திய அரசு, நேபாள இராச்சியத்திற்கு போர் ஈட்டுத் தொகை வழங்கியது. பின்னர் திபெத்தியர்களின் தூண்டுதலின் பேரில், 1791-1792ல் சீனர்களுக்கும் - நேபாளப் படைக்களுக்கும் நடைபெற்ற போரில், நேபாளம் சீனாவிடம் சரண் அடைந்து,  *பெத்திராவதி உடன்படிக்கை*யின் படி, நேபாள இராச்சியத்தினர், சீனர்களுக்கு ஆண்டுதோறும் திறை செலுத்த வேண்டியதாயிற்று.  1814-1816ல் ஆங்கிலேய-நேபாளப் போரின் முடிவில், நேபாளம், சீனர்களுக்கு திறை செலுத்துவதை நிறுத்தியது.

## ஆங்கிலேய-நேபாளப் போர்

1814 - 1816ல் நடைபெற்ற ஆங்கிலேய-நேபாளப் போரின் முடிவில், இரு தரப்பும் செய்து கொண்ட போர் உடன்படிக்கையின் படி, குமாவுன், கார்வால், சிக்கிம், டார்ஜிலிங், மேற்கு தராய் பகுதிகளை ஆங்கிலேயர்களுக்கு விட்டுத்  தரப்பட்டது.

நேபாள இராச்சியத்தின் கிழக்கு எல்லையாக மேச்சி ஆறும்,  மேற்கு எல்லையாக மகாகாளி ஆறும் நேபாள இராச்சியத்தின் எல்லையாக உறுதிப்படுத்தப்பட்டது.

மேற்கு  தராய் பகுதி ஆங்கிலேயருக்கு விட்டுத் தரப்பட்டதால்,  ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு, நட்ட ஈடு வழங்க கம்பெனி ஆட்சியினரால் ஒப்புக் கொள்ளப்பட்டது. மேலும் நேபாள இராச்சியத்தில்,  கிழக்கிந்தியக் கம்பெனியின் அரசப்பிரதிநிதி  ஒருவரை நியமிக்க  ஒப்புக் கொள்ளப்பட்டது

## இதனையும் காண்க
* நேபாள மன்னர்கள்
* நேபாள பிரதம அமைச்சர்கள்

## மேற்கோள்கள்

|-

பகுப்பு:1799 பிறப்புகள்
பகுப்பு:1816 இறப்புகள்
பகுப்பு:நேபாள மன்னர்கள்
*
ராணி திரிபுரசுந்தரி

**ராணி திரிபுரசுந்தரி** அல்லது **லலிதா திரிபுரசுந்தரி தேவி** (**Queen Tripurasundari of Nepal**) (1794  - 1832) (also known as **Lalita Tripura Sundari Devi**) (), ஷா வம்சத்தின் நேபாள இராச்சியத்தின் மூன்றாவது மன்னரான  ராணா பகதூர் ஷாவின்  இரண்டாவது ராணியும், தாபா வம்சத்து இளவரசியும் ஆவார்.

இளம் வயதில் மன்னர் ராணா பகதூர் ஷாவை இழந்து விதவையான குழந்தை அற்ற ராணி திரிபுரசுந்தரி, அரசப்பிரதியாக, நேபாள இராச்சியத்தை நிர்வகித்தவர்.  
 
## வரலாறு
நேபாள இராச்சியத்தின் படைத்தலைவரும், தாபா வம்சத்தவரான நயின் கஜியின் மகள் லலிதா திரிபுரசுந்திரி ஆவார். இவரது சித்தப்பா பீம்சென் தபா  நேபாள இராச்சியத்தின் படைத்தலைவர் ஆவார். 

1805ல் தமது 11வது வயதில் திரிபுரசுந்தரி, நேபாள மன்னர் ராணா பகதூர் ஷாவிற்கு இரண்டாம் தாரமாக வாழ்க்கை பட்டவர்.  முப்பது வயதில் ராணா பகதூர் ஷா, தமது மாற்றாந்தாய் மகனால் கொல்லப்படும் போது, ராணா பகதூர் ஷாவின் மூன்றாம் ராணியின் குழந்தையான ஒன்றறை வயது கீர்வான் யுத்த விக்ரம் ஷாவிற்கு இளவரசு பட்டம் சூட்டப்பட்டது. இளவரசன் கீர்வான் யுத்த விக்ரம் ஷா பருவ வயது எய்தும் வரை, தன் சித்தப்பா பீம்சென் தபா துணையுடன் அரசப்பிரதிநிதியாக நேபாள இராச்சியத்தை நிர்வகித்தவர்.
  
1819ல் கீர்வான் யுத்த விக்ரம் ஷா இறந்த போது, அவரது  குழந்தை ராஜேந்திர விக்ரம் ஷாவிற்கு இளவரசு பட்டம் சூட்டி, பாட்டி ராணி திரிபுரசுந்தரி, நேபாள இராச்சியத்தின் அரசப் பிரதிநிதியாக இரண்டாம் முறையாக நிர்வகித்தார். 
 
காத்மாண்டில் பரவிய காலராத் தொற்று நோயால், 6 ஏப்ரல் 1832 அன்று திரிபுரசுந்தரி காலமானார். 

## மேற்கோள்கள்

* 

பகுப்பு:1794 பிறப்புகள்
பகுப்பு:1832 இறப்புகள்
பகுப்பு:நேபாள இராச்சியம்
பகுப்பு:நேபாள வரலாறு
அலைசு கிரேசு குக்

**அலைசு கிரேசு குக்** *(Alice Grace Cook)* (18 பிப்ரவரி 1877 - 27 மே 1958) அல்லது **கிரேசு குக்** அல்லது **ஏ. கிரேசு குக்** எனப்படுபவர் ஒரு பிரித்தானிய வானியலாளர் ஆவார். இவர் அமெரிக்க வானியல் கழகத்தில் 1911 இல் சேர்ந்தார்,  இவர் 1916 இல் அரசு வானியல் கழகத்தில் ஆய்வுறுப்பினர் ஆனார். இவரது குழுவே ஆய்வுறுப்பினராகத் தேர்வு செய்யப்பட்ட முதல் மகளிர் குழுவாகும். இவர் விண்கற்களின் ஆய்வுக்காகவும் வெற்றுக் கண்ணால் அந்திக் காலொளியையும் நிலமுனைச் சுடரொளிகளையும் (வடமுனைச் சுடரொளி, தென்முனைச் சுடரொளி) நோக்கீடுகளைச் செய்தமைக்காகவும் பெயர்பெற்றவர். முதல் உலகப் போரின்போது குக் பிளேமட்டா விலசனுடன் இணைந்து பிரித்தானைய வானியல் கழகத்தின் விண்கற்கள் பிரிவுக்குத் தலைமை தாங்கினார். இவர் வால்வெள்ளிகளையும் பால்வழியில் உள்ள விண்மீன் வெடிப்புகளையும் கண்ணுற்றார். 1918 இல் V603 அக்குவிலே விண்மீன் வெடிப்பைக் கண்டுபிடித்தவர்களில் இவரும் ஒருவராவார். இப்பணி 1920-21 இல் இவருக்கு மரியா மிட்செல் கழகத்தின் எட்வர்டு சார்லெசு பிக்கெரிங் ஆய்வுநல்கையை வாங்கித் தந்தது. இவர் 1921 முதல் 1923 வரை பிரித்தானிய வானியல் கழகத்தின் விண்கற்கள் பிரிவுக்கு இயக்குநராக இருந்தார்ஜோசப் ஆல்பிரெடு ஆர்டுகேசிலுடன் இணைந்து, இவர் ஜான் பிராங்க்ளின் ஆடம்சு எடுத்த ஒளிப்படத் தட்டுகளில் இருந்த 785 புதுப் பொதுஅட்டவணை வான்பொருள்களை இனங்கண்டு விவரித்தார்.

குக் சுப்போல்கில் இருந்த சுட்டோவ்மார்கெட்டு எனுமிடத்தில் வாழ்ந்துவந்தார். இவர் 1958 இல் இறந்தார். இவர் தன் ஒருசaலைப் பணியாளர்களால் திறமையும் ஆழ்ந்த ஈடுபாடும் உள்ள வானியலாளராக மதிக்கப்பட்டார்.

## மேலும் படிக்க
* ‘Death of Alice Grace Cook’, Journal of the British Astronomical Association, vol. 68, p 302.

## மேற்கோள்கள்

பகுப்பு:பெண் வானியலாளர்கள்
பகுப்பு:பிரித்தானிய வானியலாளர்கள்
பகுப்பு:1887 பிறப்புகள்
பகுப்பு:1958 இறப்புகள்
பகுப்பு:பிரித்தானியப் பெண் அறிவியலாளர்கள்
அரசப் பிரதிநிதி (பிரித்தானிய இந்தியா)

**அரசப் பிரதிநிதி (பிரித்தானிய இந்தியா)** (Resident (title), பிரித்தானியப் பேரரசிடம் குடிமைப்பட்ட இந்தியத் துணைக்கண்டத்தில் உள்ள சுதேச சமஸ்தான மன்னரவைகளில் அங்கம் வகிக்கும் பிரித்தானிய இந்திய அரசின் பிரதிநிதிகளைக் குறிக்கும். இந்த அரசப் பிரதிநிதிகளின் செலவினங்களை சுதேச சமஸ்தான இராச்சியங்களே ஏற்க வேண்டும்.

இந்த பிரித்தானிய அரசப் பிரதிநிதிகள், சமஸ்தான மன்னர் அரசுகளில்  உத்தியோகபூர்வமாக இராஜதந்திரச் செயற்பாடுகளை கொண்டிருப்பார், இம்முறை  பெரும்பாலும் மறைமுக  பிரித்தானிய ஆட்சி வடிவமாக காணப்படும்.

இந்த அரசப் பிரதிநிதிகள், பிரித்தானிய இந்திய அரசுக்கும், சுதேச சமஸ்தானங்களுக்கும் ஒரு பாலமாகச் செயல்படுவர். மேலும் சுதேச சமஸ்தானங்களில் அவ்வப்போது ஏற்படும் வாரிசு உரிமை போன்ற பிணக்குகளைத் தீர்த்து வைப்பார். 

## வரலாறு
1798 முதல் 1805 முடிய  பிரித்தானிய இந்தியாவின் தலைமை ஆளுநரான ரிச்சர்டு வெல்லசுலி, சமஸ்தான மன்னர் அரசுகளின்  பணிகளில் தலையிடும் விதமாக துணைப்படைத் திட்டத்தினை நடைமுறைப்படுத்தினார். இத்திட்டப்படி, சுதேச சமஸ்தான மன்னர்கள், தங்கள் நாட்டில் ஆங்கிலேயர்களின் படைகளை தங்கள் சொந்த செலவில் பராமரிக்க வேண்டும். அவ்வாறு செலவழிக்க இயலாத அரசுகள், தங்கள் நிலத்தின் ஒரு பகுதியை ஆங்கிலேய ஆட்சியிடம் ஒப்படைக்க வேண்டும்.  மேலும் சுதேச சமஸ்தானங்களின் அரசவைகளில், அரசியல் விவகாரங்களுக்காக, கம்பெனி அதிகாரி ஒருவரை, பிரித்தானிய இந்திய அரசின் பிரதிநிதியாக வைத்துக் கொள்ள வேண்டும்.
## இதனையும் காண்க
* திவான்

## மேற்கோள்கள்


பகுப்பு:பிரித்தானிய இந்தியா
அரசப் பிரதிநிதி

**அரசப்  பிரதிநிதி** (**Regent**), முடியாட்சி முறையில் ஆளப்படும் ஒரு நாட்டின்  மன்னர் அல்லது ராணி நோய் அல்லது இயலாமையுடன் படுக்கையிலேயே காலம் தள்ளும் போதோ, அல்லது இளவரசன் குழந்தைப்பருவத்தினராக இருக்கும்போதோ அல்லது நடப்பு மன்னர் அல்லது ராணி வாரிசு இன்றி இறக்கும் போதோ, நாட்டின் அடுத்த மன்னரை/ராணியைத் தேர்ந்தெடுக்கும் வரையில்,  மன்னர் அல்லது ராணியின் நெருங்கிய உறவினர் அல்லது அமைச்சர் அல்லது படைத்தலைவர் ஒருவர்  நாட்டின் அனைத்து அதிகாரங்களையும் அரசப்பிரதிநிதியாக இருந்து செலுத்துவார்.  நாட்டின் மன்னர் அல்லது ராணியை தேர்ந்தெடுத்த பின், அரசப்பிரதிநிதி பதவி தானாக நீங்கி விடும். 

## மேற்கோள்கள்


## வெளி இணைப்புகள்

பகுப்பு:அரசறிவியல்
பகுப்பு:முடியாட்சிகள்
பாலிகேட்டனேன்

**பாலிகேட்டனேன்** இயந்திரத்தனமாய் இணைக்கப்பட்ட கேட்டனேன் அமைப்புகளைக் கொண்ட ஒரு பலபடியாகும்.

பலபடி சங்கிலித்தொடரில், கேட்டனேன் அமைப்புகளின்  அமைவிடத்தைப் பொறுத்து, பாலிகேட்டனேன்கள் முக்கியத்தொடர் பாலிகேட்டனேன்கள் மற்றும் பக்கத் தொடர் பாலிகேட்டனேன்கள் என இரண்டு வகைகளாகப் பகுக்கப்பட்டுள்ளன. [n]-கேட்டனேன் (n மிகப்பெரிய எண்), ஆனது தனியாக இயந்திரவியல்ரீதியில் ஒன்றோடொன்று பிணைக்கப்பட்டுள்ள வளைய சேர்மங்கள் ஆகும். இவை உகப்பாக்கப்பட்ட பாலிகேட்டனேன்களாக பார்க்கப்படுகின்றன. 

சகப்பிணைப்புகளுடன் கூடுதலாக தவிர்த்த இயந்திரவியல் பிணைப்புகளைக் கொண்டிருக்கும் பண்பே, மற்ற பலபடிச் சேர்மங்களிலிருந்து வேறுபடுகின்ற ஒரு பாலிகேட்டனேன் சேர்மத்தின் இயல்புக்குரிய தனித்த பண்பாக இருக்கிறது.

## மேற்கோள்கள்

* 

பகுப்பு:பலபடிகள்
உருப்பெறா நிலை

வேதியியல், படிகவியல் மற்றும் விரிவான பார்வையில் இன்னும் பல இயற்கை அறிவியலின் பிரிவுகளில், **உருப்பெறா நிலை** என்பது ஒரு பொருளொன்று ஒரு ஒழுங்குபடுத்தப்பட்ட வடிவத்தைப் பெறாத நிலையைக் குறிக்கும்.

படிகவியலை மற்றும் கருத்திற்கொண்டோமேயானால், படிக வடிவமற்ற பொருளென்பது நீண்ட தொடர் வரிசையளவிற்கு மூலக்கூறு நிலையில் குறிப்பிட்ட படிக ஒழுங்கேதும் பெறாத நிலையைக் குறிப்பதாகும்.

வேதியியலின் வரலாற்றில் படிக உருவமற்ற நிலையானது மிகச்சரியான அணுநிலை படிகக்கூடு அமைப்பின் இயைபைப்  பற்றி  அறியப்படுவதற்கு முன்பாகவே அறியப்பட்டிருந்தது. உருவமற்ற நிலை என்ற கருத்து கலை (ஓவியம்), உயிரியல், தொல்லியல் மற்றும்  மெய்யியல் ஆகியவற்றிலும் ஒழுங்கற்ற, அமைப்புக்குட்படாத அல்லது உருவமற்ற பொருட்களின் இயல்பாகக் குறிப்பிடப்படுகிறது.

## மேலும் காண்க
* கண்ணாடி

## மேற்கோள்கள்

## வெளிப்புற இணைப்புகள்
* 
* Vladimir Solovyof, Natalie Duddington and Boris Jakim (2005) *The Justification of the Good: An Essay on Moral Philosophy*, Wm. B. Eerdmans Publishing, 410 pages  0-8028-2863-9
* 

பகுப்பு:படிகவியல்
பகுப்பு:இயற்பியல் வேதியியல்
ராணி ராஜராஜேஸ்வரி

**ராணி ராஜராஜேஸ்வரி தேவி** (**Raj Rajeshwari Devi**) (இறப்பு: 5 மே 1806), நேபாள இராச்சியத்தின் மன்னர் ராணா பகதூர் ஷாவின் பட்டத்து ராணியாகவும், இரண்டு முறை நாட்டின் அரசப் பிரதிநிதியாக நேபாளத்தை நிர்வகித்தவர். தாபா வம்ச அமைச்சரும், படைத்தலைவருமான  பீம்சென் தபாவின் வற்புறுத்தல் காரணமாக, 5 மே 1806ல்  தீக்குளித்து உயிர் நீத்தார். 

## வாழ்க்கை

ராணா பகதூர் ஷாவின் தனது நான்காவது மனைவி கந்தவதி தேவிக்குப் பிறந்த குழந்தை கீர்வான் யுத்த விக்ரம் ஷா, நேபாள இராச்சியத்தின் அரியணை ஏற்ற முடிவு செய்ததால், வாரணாசிக்கு நாடு கடத்தப்பட்டார்.  
ராணி ராஜராஜேஸ்வரி,  குழந்தை கீர்வான் யுத்த விக்ரம் ஷாவின் அரசப் பிரதிநிதியாக சில காலம் நேபாள நாட்டை ஆண்டார். பின்னர் ராணி ராஜேஸ்வரி, கணவர் ராணா பகதூர் ஷாவுடன் வாரணாசியில் வாழ்ந்தார்.  
இதனால் ராணா பகதூர் ஷாவின் இரண்டாம் மனைவி ராணி சுபர்ண பிரபா தேவி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக நேபாளத்தை நிர்வகித்தார். பின்னர் 26 சூலை 1801ல் ராஜராஜேஸ்வரி நேபாளம் திரும்பினார்.   

ராணி ராஜராஜேஸ்வரி தேவியின் அடியாட்கள், ராணி சுபர்ண பிரபா தேவியை வீட்டுச் சிறையில் வைத்து விட்டு, நாட்டின் தலைமை அமைச்சர் கீர்த்திமான் சிங் பஸ்யந்தை, 28 செப்டம்பர் 1801 அன்று கொன்றனர். பின்னர் ராணி ராஜராஜேஸ்வரி கீர்வான் யுத்த விக்ரம் ஷாவின் அரசப் பிரதிநிதியாக இரண்டாம் முறையாக நேபாள நாட்டை நிர்வகித்தார். 

1804ல் ராணா பகதூர் ஷா வாரணாசிலிருந்து மீண்டும் நேபாளத்திற்கு வந்து ஆட்சியை கைப்பற்றினார். இரண்டு ஆண்டுகள் கழித்து, ராணி ராஜராஜேஸ்வரி தேவியின் சகோதரன், மன்னர் ராணா பகதூர் ஷாவை கொன்று விடுகிறார். பீம்சென் தபாவின் கட்டாயத்தின் படி, விதவையான ராணி ராஜராஜேஸ்வரி 5 மே 1806ல்  தீக்குளித்து உயிர் நீத்தார். 

பின்னர்  ராணி திரிபுரசுந்தரி மற்றும் ராணி சுபர்னா பிரபா தேவி ஆகியோர் இளவரசன் கீர்வான் யுத்த விக்ரம் ஷாவின் அரசப் பிரதிநிதியாக நேபாள நாட்டை நிர்வகித்தனர். 

## இதனையும் காண்க
* ராணி திரிபுரசுந்தரி
* ராணா பகதூர் ஷா
* கீர்வான் யுத்த விக்ரம் ஷா
* பீம்சென் தபா
* தாமோதர பாண்டே

## மேற்கோள்கள்


பகுப்பு:நேபாள இராச்சியம் 
பகுப்பு:நேபாள வரலாறு
பகுப்பு:உடன்கட்டை ஏறியவர்கள்
எர்பியம்(III) அயோடைடு

**எர்பியம் அயோடைடு** ஒரு இலந்தனைடு உலோகமான எர்பியத்தின் அயோடைடு ஆகும்.

## மேற்கோள்கள்

பகுப்பு:எர்பியம் சேர்மங்கள்
பகுப்பு:அயோடைடுகள்
ஜேஜுரி

**Jejuri** புனே மாவட்டத்தில்  மேற்கு இந்திய அரசு , மஹாராஷ்டிராவில் உள்ள ஒரு நகரம்.

## புவியியல்
இது   அமைந்துள்ளது. இங்கு சராசரி கிடைமட்ட உயரம் 718&#x20;மீட்டர் (2355&#x20;அடி).

## கண்டோபா கோயில்

ஜேஜுரி நகராட்சியில் கண்டோபா கோயில்  உள்ளதால் இந்நகரத்திற்கு கண்டோபாச்சி ஜேஜுரி என் பெயரும் உள்ளது.

ஜேஜுரி கண்டோபா கோயிலை எளிதாக இரண்டு பிரிவுகளாக பிரிக்கலாம். அவை மண்டபம் மற்றம் கருவறை ஆகும்.

## குறிப்புகள்

## நூற்பட்டியல்
* Günter-Dietz Sontheimer: சில சம்பவங்கள் வரலாற்றில் Khandoba. : Asie du Sud. மரபுகள் மற்றும் changements. VIth ஐரோப்பிய மாநாட்டில், நவீன தென் ஆசிய ஆய்வுகள் 1973. Hrsg. வான் M. Gaborieau u. A. Thorner, பாரிஸ் 1979, S. 11-117.

பகுப்பு:மகாராட்டிர மாநிலத்திலுள்ள ஊர்களும் நகரங்களும் 
பகுப்பு:புனே மாவட்டம்
பொட்டாசியம் கோபால்ட்நைட்ரைட்டு

**பொட்டாசியம் காேபால்ட்நைட்ரைட்டு **(Potassium cobaltinitrite), ஐயுபிஏசி பெயர் **பொட்டாசியம் எக்சாநைட்ரிடோகோபால்ட்டேட்டு(III)**, K3[Co(NO2)6] என்ற மூலக்கூறு வாய்ப்பாடுடைய ஒரு அணைவுச் சேர்மம் ஆகும். இந்த எதிரயனியானது மஞ்சள் நிறமுடையதாகும். கோபால்ட்டு(III) மைய அணுவையும், அதைச்சுற்றிலும் ஆறு நைட்ரிடோ ஈனிகளைக் கொண்டதாகவும் உள்ளது. இது நீரில் கரையாதது. மஞ்சள் நிறத் திண்மங்களாக வீழ்படிவாகிறது. 1848 ஆம் ஆண்டு  நிக்கோலசு  வோல்ஃப்கேங்க் பிசர் என்பவரால் முதன்முதலில் தயாரிக்கப்பட்டது. மேலும், இது அவ்ரோலின் என அழைக்கப்படும் மஞ்சள் நிறத்தையுடைய நிறமிப்பொருளாகப் பயன்படுகிறது.

## மேலும் காண்க
* சோடியம் கோபால்ட்நைட்ரைட்டு

## மேற்கோள்கள்

பகுப்பு:கோபால்ட் சேர்மங்கள்
பகுப்பு:ஒருங்கிணைவுச் சேர்மங்கள்
பகுப்பு:நைட்ரைட்டுகள்
பகுப்பு:பொட்டாசியம் சேர்மங்கள்
கோல்டன் இயர்ஸ் (2017 திரைப்படம்)

***கோல்டன் இயர்ஸ்*** (Golden Years () என்பது  2017 ஆண்டு வெளியான பிரெஞ்சுத் திரைப்படமாகும். இதை ஆண்ட்ரே டெக்கினே இயக்கியுள்ளார். இது 2017 கேன்ஸ் திரைப்பட விழாவில் சிறப்பு திரைப் பிரிவில் காட்டப்பட்டது.

## கதை
இந்தப்படம் முதல் உலகப் போரிலிருந்து தப்பிவந்த வீரன் பாலின் உண்மைக் கதை ஆகும். போரில் இருந்து தப்பிவந்த இராணுவ வீரன் என்ற கணவனது அடையாளத்தை மறைக்க, அவனுடைய மனைவி லூயி, பாலுக்குப் பெண் வேடமிடுகிறாள். பாரிஸில் சூஸன் என்ற பெயரில் ஒரு பெண்ணைப் போல் நடமாடுகிறான் பால். போர் முடிந்ததும், சூஸன் மீண்டும் பால் என்ற தன் உண்மையான அடையாளத்தைப் பெற முயற்சி மேற்கொள்கிறான். இப்படி மறைந்து வாழ்பவர்களின் வேடம் கலையும்போது எதிர்கொள்ள வேண்டிய சிக்கல்களை இந்தப் படம் நகைச்சுவையாகப் பேசுகிறது.

## மேற்கோள்கள்

## வெளி இணைப்புகள்

பகுப்பு:2017 திரைப்படங்கள்
பகுப்பு:பிரெஞ்சுத் திரைப்படங்கள்
கிப் தோர்ன்

thumb|327x327px|நோபல் பரிசு செய்தியாளர் மாநாட்டில் கிப் தோர்ன். ஸ்டாக்ஹோம், டிசம்பர் 2017
**கிப் ஸ்டீபன் த்ரோன்** (பிறப்பு ஜூன் 1, 1940) ஒரு அமெரிக்க தத்துவார்த்த இயற்பியலாளர் மற்றும் நோபல் பரிசு பெற்றவர். கிறிஸ்டோபர் நோலன் படமான *[[இன்டர்‌ஸ்டெலர்]]* படத்திற்கு இயற்பியல் மற்றும் அறிவியல் ஆலோசனைகளை வழங்கியவர்.

2017 இல், த்ரோன் அவர்களுக்கு, இராய்னர் வெய்சு மற்றும் பேரி பேரிசு அவர்களுடன் இணைந்து நோபல் பரிசு இயற்பியல் வழங்கப்பட்டது. "தீர்க்கமான பங்களிப்பு LIGO கண்டுபிடிக்கும் மற்றும் கவனிப்பு ஈர்ப்பு அலைகள்" என்ற காரணத்திற்காக நோபல் பரிசு வழங்கப்பட்டது.

## குறிப்புகள்

## வெளி இணைப்புகள்
* 
* முகப்பு பக்கம்
* Mathematics Genealogy Project
* நெருக்கடி நேரம்
* சார்பியல் ஸ்தாபக தந்தைகள்

பகுப்பு:1940 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க வானியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:துகள் இயற்பியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பிரதாப் சிங் ஷா

**பிரதாப் சிங் ஷா** (**Pratap Singh Shah, King of Nepal**) () (1751 – 1777) நேபாள இராச்சியத்தை நிறுவிய மன்னர் பிரிதிவி நாராயணன் ஷாவின்  இரண்டாவது மகன் ஆவார்.

பிரதாப் சிங் ஷா 24வது வயதில் 1775ல் நேபாள இராச்சியத்தின் மன்னராக முடி சூட்டப்பட்டார். 36 மாதங்கள் இராச்சியத்தை ஆண்ட, பிரதாப் சிங் காசநோயால் தமது 26வது வயதில் காலமானார்.

பிரதாப் சிங் ஷாவின் இரண்டறை வயது மகன் ராணா பகதூர் ஷாவிற்கு பதிலாக பிரதாப் சிங் ஷாவின் பட்டத்து ராணி இராஜேந்திர ராஜ்ஜிய லெட்சுமி தேவி, நேபாள இராச்சியத்தின் அரசப் பிரதிநிதியாக நாட்டை நிர்வகித்தார். பின்னர் ராணா பகதூர் ஷா உரிய வயது அடைந்தவுடன் நேபாள இராச்சியத்தின் மன்னராக முடிசூட்டப்பட்டார்.

## இதனையும் காண்க
* நேபாள இராச்சியம்

## மேற்கோள்கள்

|-

*
பகுப்பு:நேபாள இராச்சியம்
பீம்சென் தபா

**பீம்சென் தபா** (**Bhimsen Thapa**)  (; 1775  –  1839)  நேபாள இராச்சியத்தின் முதல் தலைமைப் படைத்தலைவராகவும், **முக்தியார்** எனும் பிரதம அமைச்சராகவும் 1806 முதல் 1837 முடிய பணியாற்றியவர். மாதவர் சிங் தபா, இவரது அண்னன் மகன் ஆவார்.

நேபாள இராச்சியத்தின் மூன்றாவது மன்னர் ராணா பகதூர் ஷாவின் மெய்காப்பாளராகவும், தனிச் செயலராகவும் அரண்மனைப் பணியைத் துவக்கினார் தபா வம்சத்தின் பீம்சென் தபா.

நேபாள மன்னர் ராணா பகதூர் ஷாவின் துயரமான காலங்களில் பீம்சென் தபா உடனிருந்ததால், மன்னர் ராணா பகதூர் ஷா, 1804ல் பீம்சென் தாபாவிற்கு **கஜி** எனப்படும் அமைச்சர் பதவி வழங்கினார்.

1806ல் மன்னர் ராணா பகதூர் ஷா, தனது ஒன்றுவிட்ட தம்பியால் கொல்லப்பட்டதற்கு பழிவாங்க 93 அரசத் துரோகிகளை படுகொலை செய்தார். இதனால் பீம்சென் தபாவிற்கு நேபாள இராச்சியத்தின் பிரதம அமைச்சர் பதவி வழங்கப்பட்டது.

பீம்சென் பிரதம அமைச்சராக இருந்த காலத்தில், நேபாள இராச்சியம், கிழக்கில் சத்லஜ் ஆறு முதல் மேற்கில் டீஸ்டா ஆறு வரை பரவி இருந்தது.

1814 - 1816 நடைபெற்ற ஆங்கிலேய-நேபாளப் போரின் முடிவில் ஏற்பட்ட சுகௌலி உடன்படிக்கையின் படி, நேபாளியர்கள் கைப்பற்றியிருந்த குமாவுன், கார்வால், சிக்கிம், டார்ஜிலிங், மொரங் பகுதிகளை பிரித்தானிய கிழக்கிந்திய கம்பெனிக்கு விட்டுத் தரப்பட்டது.

மேலும், கிழக்கிந்தியக் கம்பெனி ஆட்சியாளர்களின் அனுப்பிய ஒரு அரசப் பிரதிநிதியை நேபாள அரசவையில் நிரந்தரமாக அனுமதிக்க வேண்டியதாயிற்று.

பருவ வயது அடைவதற்கு முன்னரே மன்னர் கீர்வான் யுத்த விக்ரம் ஷா 1816ல் இறக்கும் போதும், நேபாள நாட்டின் அடுத்த வாரிசு ராஜேந்திர விக்ரம் ஷா குழந்தையாக இருந்த போதும், பீம்சென் தாபா உதவியுடன் ராணி திரிபுரசுந்தரி, நாட்டின் காப்பாளராக செயல்பட்டார்.

பீம்சென் தபாவின் ஆதரவாளரான ராணி திரிபுரசுந்தரி 1832ல் காலமானதாலும், மன்னர் ராஜேந்திர விக்ரம் ஷா ஆட்சி அதிகாரத்தில் பலமற்றவராக இருந்ததாலும், நேபாள அரசவை பிரபுக்களில், குறிப்பாக பாண்டேக்கள், தாமோதர் பாண்டேவின் கொலைக்கு காரணமானவர் என பீம்சென் தாபா மீது குற்றம் சாட்டப்பட்டது.

இறுதியில் பீம்சென் தபாவை சிறையில் அடைத்தனர். 1839ல் பீம்சென் தபா, 1839ல் சிறையிலேயே தற்கொலை செய்து கொண்டார். இப்பிணக்குகளால் நேபாள இராச்சியத்தின் மன்னர்களை பொம்மை அரசர்களாகக் கொண்டு ராணா வம்சத்தவர்கள் 1846 முதல் மறைமுகமாக நேபாள இராச்சியத்தை நிர்வகிக்கத் தொடங்கினர்.

## குடும்பம்

பீம்சென் தாபாவின் தந்தையின் பெயர் அமர் சிங் தபா, தாயின் பெயர் சத்தியரூப மாயா. இவரது பாட்டன் பெயர் வீரபத்திர தபா. இவரது நான்கு சகோதரர்கள்:நயின் சிங், பக்தவர் சிங், அம்ரித் சிங் மற்றும் ரணவீர சிங். இவரது மாற்றாந்தாயின் குழந்தைகள் ரணபம் மற்றும் ரண்சவர் ஆகும். பீம்சென் தாபாவின் ஒரு ஆண் மகன் சிறு வயதில் இறந்துவிட்டார். இவரது மூன்று மகள்கள லலிதா தேவி, ஜனக குமாரி மற்றும் தீர்க்க குமாரி ஆவர்.

## இதனையும் காண்க
* நேபாள பிரதம அமைச்சர்கள்
* தாபா வம்சம்
* ஷா வம்சம்
* பிரிதிவி நாராயணன் ஷா
* ராணா பகதூர் ஷா
* நேபாள இராச்சியம்
* ராணா பகதூர் ஷா
* ராணி ராஜராஜேஸ்வரி
* ராணி திரிபுரசுந்தரி
* ஆங்கிலேய-நேபாளப் போர்

### அடிக்குறிப்புகள்

### ஆதாரங்கள்

*
*
*
*
*
*
*
*
*
*
*
*
*
*
* 
* 
* 
* 
*
*
*
*
*
*

## மேலும் படிக்க

*
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்

பகுப்பு:1775 பிறப்புகள்
பகுப்பு:1839 இறப்புகள்
*
பகுப்பு:நேபாள வரலாறு
ஓமந்தூர் பீமேஸ்வரர் திருக்கோயில், விழுப்புரம்

**பீமேசுவரர் கோயில்** என்பது தமிழ்நாடு மாநிலத்தின் விழுப்புரம் மாவட்டம் ஓமந்தூர் என்னும் ஊரில் அமைந்துள்ள ஒரு சிவன் கோயில் ஆகும்.

## தல சிறப்பு

இத்தல இறைவன் சுயம்பு மூர்த்தியாக அருள்பாலிக்கிறார். 
## ஆலய பராமரிப்பு
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

## மேற்கோள்கள்

## வெளி இணைப்புகள்
* GeoHack - ஓமந்தூர் பீமேஸ்வரர் கோயில், விழுப்புரம்

* அமைவிடம்

* கோயில் வரலாறு

பகுப்பு:விழுப்புரம் மாவட்டத்திலுள்ள சிவன் கோயில்கள்
சத்தோசி நகமோட்டோ

**சத்தோசி நகமோட்டோ** (*Satoshi Nakamoto*) எனும் முகம் அறியப்படாத இவர் பிட்காயினின் மூலவடிவத்தை உருவாக்கியவர் ஆவார். இவர் பிட்காயினின் முதல் தொகுதிச்சங்கிலி தரவை பயன்பாட்டில் விடுத்தார். இதன்போது டிஜிட்டல் பணம் தொடர்பான இரட்டை செலவீனம் பிரச்சனைக்கு இவரே முதலில் தீர்வு கண்டர். பிட்காயினின் வளர்ச்சிக்கு டிசம்பர் 2010 வரை பங்காற்றினார்.

## வாழ்க்கைக் குறிப்பு
நகமொடோ சப்பானில் 5 ஏப்ரல் 1975இல் பிறந்ததாக P2P அறக்கட்டளையின் பக்கத்தில் தன்னைப்பற்றி குறிப்பிட்டுள்ளார்.  எனினும் இவர் கணினி அறியலிலும், குறியாக்கவியலிலும் பெருமளவு கவனம் செலுத்தியதாகவும், ஜப்பானிய வம்சாவளி அல்லாதவராகவும், ஐக்கிய அமெரிக்கா மற்றும் ஐரோப்பியாவில் வசிப்பவராகவும் ஊகிக்கப்படுகிறது.

பிட்காயினின் சோதனை பரிவர்த்தனையின் போது இவர் பயன்படுத்திய பணம் ஜனவரி 2009 வரை செலவிடப்படாமலேயே உள்ளது. நகமொடோவின் பிட்காயின் முகவரியில் சுமார் பத்து லட்சம் பிட்காயிங்கள் உள்ளது என இதன் பொது பரிவர்த்தனை குறிப்பு மூலம் அறியப்பட்டுள்ளது. இதன் மதிப்பு 28 நவம்பர் 2017 ன் படி 17 பில்லியன் அமெரிக்க டாலராக இருக்கிறது.

2018 ஆம் ஆண்டிலிருந்து, அமெரிக்கன் கலைஞரான வின்சென்ட் வான் வால்மர் சாத்தொஷி நாகமோட்டோ என்று இணையம் கூறுகிறது. Z க்கு. எடுத்துக்காட்டாக, அவர் ஒரு கணிதவியலாளரும் கிரிப்டாலஜிஸ்டுமாக இருப்பதைப் பற்றி பேசுகிறார், பிளாக்ஹைன் தொழில்நுட்பத்திற்கு வழிவகுத்த அறிவைக் கொண்ட நிபுணர்களுடன் நல்ல உறவுகளை வைத்திருக்கிறார். அவர் இந்த உரிமைகோரலை முரண்படுகிறார்.

## மேற்கோள்கள்

பகுப்பு:1975 பிறப்புகள்
பகுப்பு:கணினியியலாளர்கள்
ஆறாட்டுப்புழா வேலாயுத பணிக்கர்

**ஆறாட்டுப்புழா  வேலாயுத பணிக்கர் (Arattupuzha Velayudha Panicker)** இவர் கேரளத்தைச் சேர்ந்த சமூகச் சீர்திருத்தவாதி ஆவார். பத்தொன்பதாம் நூற்றாண்டில் வாழ்ந்த இவர் சாதிய கொடுமைகளுக்கு எதிராகப் போரிட்டவர்.

## வாழ்க்கைக் குறிப்புகள்

வசதியான ஈழவக் குடும்பத்தில் பிறந்த இவரின் இயற் பெயர் ஆறாட்டுப்புழா வேலாயுத செக்கவர் என்பதாகும். திருவிதாங்கூர் அரசர் இவருக்கு பணிக்கர் என்ற பட்டத்தை அளித்தார். மதத்தின் பெயரால் நிகழ்த்தப்பட்ட மேல் சாதி அடக்குமுறையை எதிர்த்துச் இவர் செயல்பட்டார். கேரளத்தில் சில சமூகத்தில் பெண்கள் மேலாடை அணியக் கூடாது என்ற வழக்கத்தை முறியடிக்க பாடுபட்டார்.
இவரை நினைவு கூரும் வகையில் இவர் பெயரில் ஓர் ஆய்வு அறக்கட்டளை நிறுவியுள்ளார்கள்.

## மேற்கோள்

பகுப்பு:கேரள மக்கள்
ச. கு. கார்வேந்தன்

**ச. கு. கார்வேந்தன்** (*S.K. Kharventhan*, பிறப்பு: 10 மே 1948) இந்திய அரசியல்வாதி,  நாடாளுமன்ற உறுப்பினர், மற்றும்  வழக்கறிஞர் ஆவார். 1996 முதல் 1998 வரை தமிழ் மாநில காங்கிரசின் நாடாளுமன்ற உறுப்பினராகவும் (பதினோராவது மக்களவை), 2004 முதல் 2009 வரை இந்தியத் தேசிய காங்கிரசின் நாடாளுமன்ற உறுப்பினராகவும் (பதினான்காவது மக்களவை) இருந்தார். 14 ஆவது மக்களவையில்  விவாதங்களில்  சிறப்பாகப் பங்கேற்ற மூவர்களில் இவரும் ஒருவர் ஆவார்.

## வகித்த பதவிகள்

* தேசியப் பிற்படுத்தப்பட்டோர் ஆணையத்தின் உறுப்பினராக ஆறு ஆண்டுகள் பணி புரிந்தார்.
* அனைத்து இந்திய பார் கவுன்சில் தலைவராக இருந்தார்.
* இந்திய சட்டக் கல்வி மேம்பாட்டுக்கு தேசிய விருது பெற்றார்.
* வழக்கறிஞர் தொழிலில் வாணாள் சாதனை விருது பெற்றார்.

## நூலாசிரியராக

சமூக நீதி என்ற பெயரில் ஒரு நூலை எழுதியுள்ளார். இந்த நூலை  தாராபுரம் எஸ் கே கே அறக்கட்டளை வெளியிட்டுள்ளது.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1948 பிறப்புகள்
பகுப்பு:14வது மக்களவை உறுப்பினர்கள்
பகுப்பு:திண்டுக்கல் மாவட்ட மக்கள்
பகுப்பு:திண்டுக்கல் அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
காலியம்(III) செலினைடு

**காலியம்(III) செலினைடு** (Gallium(III) selenide) (Ga<sub>2</sub>Se<sub>3</sub>) ஒரு வேதிச் சேர்மம் ஆகும்.  இச்சேர்மம்  தன்னில் குறைபாடாக இசுஃபாலெரைட்டைக் (துத்தநாக சல்பைடின் ZnS கனசதுர வடிவம்) கொண்டுள்ளது. இது ஒரு p-வகை குறைக்கடத்தி ஆகும்.

இச்சேர்மம் இதன் தனிமங்களின் இணைப்பினால் உருவாக்கப்படலாம். இது நீரில் மெதுவாகவும், கனிம அமிலங்களில் வேகமாகவும் நீராற்பகுப்படைகிறது. நீராற்பகுப்பு வினையின் காரணமாக, நச்சுத்தன்மையுள்ள ஐதரசன் செலினைடு வாயுவை உருவாக்குகிறது. செலினைடு அயனியின் ஒடுக்கும் திறனானது ஆக்சிசனேற்றிகளால் இச்சேர்மம் எளிதில் தாக்கப்படும் வாய்ப்பை உருவாக்குகிறது. ஆகையால், இச்சேர்மம்  காரங்களுடன் தொடர்பைக்  கொள்ளாமல் சேகரித்து வைக்கப்பட அறிவுறுத்தப்படுகிறது.

## மேற்கோள்கள்

பகுப்பு:காலியம் சேர்மங்கள்
பகுப்பு:செலீனைடுகள்
த லெஷர் சீக்கர்

***த லெஷர் சீக்கர் (The Leisure Seeker)*** என்பது 2017 ஆண்டைய இத்தாலின்-அமெரிக்க சாலைத் திரைப்படமாகும். இதை பாவ்லோ விர்ஸி இயக்கியுள்ளார். இது அவரது முதல் ஆங்கில மொழி திரைப்படமாகும். இந்தப் படம்  2009 
ஆண்டு இதே பெயரில் அமெரிக்க எழுத்தாளர் மைக்கேல் ஸடோரியன்  எழுதிய எழுதிய புதினத்தை அடிப்படையாகக் கொண்டது. இதில் டோனல்ட் சதர்லாண்ட் மற்றும் ஹெலன் மிரென் ஆகியோர் இணைந்து நடித்ததுள்ளனர்.   இது 74 வது வெனிஸ் சர்வதேச திரைப்பட விழாவின் முக்கிய போட்டிப் பிரிவில் திரையிடப்பட்டது.

## கதை
ஜான் –எல்லா ஆகிய இருவரும் எண்பது வயதை தொட்ட முதிய தம்பதியினர். ஐம்பது வருடத் திருமண வாழ்வின் நிறைவாக ஜானுக்கு நினைவுகள் அழியும் அல்சைமர் நோயும் எல்லாவுக்கு புற்றுநோயும் கண்டறியப்படுகின்றன. தாங்கள் சேர்ந்து வாழும் காலம் எண்ணப்படுவதை உணரும் இந்த முதிய தம்பதி, தாங்கள் கடந்துவந்த காதலின் பொன்னான தருணங்களைக் கடைசியாக நினைவுகூரும் முயற்சியில் வீட்டை விட்டு வெளியேறும் சாகசம் ஒன்றை அரங்கேற்றுகிறார்கள். அதன்படி இளம்பருவத்தில் ஊர் சுற்றிய, வீட்டுக்கான வசதிகளை உள்ளடக்கிய பொழுதுபோக்கு வாகனம் ஒன்றில் தப்பிக்கிறார்கள்.

தங்களது பெற்றோர்களை அவர்களின் வளர்ந்த குழந்தைகளும் மருத்துவர்களுமாகத் தேட ஆரம்பிக்கின்றனர். அனைவருக்கும் போக்குகாட்டும் முதியவர்கள் தங்கள் கடைசிப் பயணத்தைத் தொடர்வதும் அப்பயணத்தில் அவர்கள் எதிர்கொள்ளும் அனுபவங்களுமே படம்.
## மேற்கோள்கள்

## வெளி இணைப்புகள்
* 
* 
* 

பகுப்பு:2017 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:இத்தாலியத் திரைப்படங்கள்